I desember 1943 ble hele det kalmukkiske folket lastet på kvegvogner og deportert til Sibir. De ble rehabilitert og fikk returnere i 1957, men da var befolkningen halvert, og eiendommene var overtatt av fremmede. Grunnen til deportasjonen var at Stalin urettmessig beskyldte kalmukkene for å ha samarbeidet med den tyske okkupasjonsmakten. Republikkens tidligere president, Kirsan Iljumzjinov, er president i det internasjonale sjakkforbundet, FIDE.